**Podmienky prijímania detí do MŠ Rovniankova 8 , 851 01 Bratislava od 1.9.2024**

V zmysle § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa budú na základe žiadostí zákonných zástupcov detí prijímať v termíne **od 2 mája do 7 mája 2024**.

Pri prijímaní detí zákonní zástupcovia detí predložia žiadosť o prijatie dieťaťa na predprimárne vzdelávanie v MŠ s potvrdením o zdravotnej spôsobilosti od všeobecného lekára pre deti a dorast, aj s údajom o povinnom očkovaní dieťaťa. Žiadosť podaná bez tohoto potvrdenia nie je úplná a nie je akceptovateľná. Ak ide o dieťa so špeciálnymi výchovno – vzdelávacími potrebami, zákonný zástupca predloží okrem vyššie uvedenej žiadosti o prijatie dieťaťa aj vyjadrenie príslušného zariadenia výchovného poradenstva a prevencie, ak ide o dieťa so zmyslovým a telesným postihnutím, aj vyjadrenie príslušného odborného lekára.

Žiadosť o prijatie dieťaťa na predprimárne vzdelávanie v materskej škole s vyučovacím jazykom slovenským je nutné priniesť osobne, alebo zaslať poštou. Následne po odovzdaní žiadosti vyplniť elektronickú žiadosť s systéme Edupage. Iné doručenie nebude akceptované.

Tlačivo „Žiadosť o prijatie dieťaťa na predprimárne vzdelávanie v materskej škole s vyučovacím jazykom slovenským“ (ďalej len „žiadosť“). je zverejnené a dá sa stiahnuť z internetovej stránky **www.petrzalka.sk** v oblasti školstvo a z internetových stránok jednotlivých MŠ. Žiadosť môže poskytnúť aj príslušná MŠ.

V zmysle §59 ods. 1, 2 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov ( ďalej len školský zákon) sa na predprimárne vzdelávanie v materských školách budú prijímať prednostne

* **deti, pre ktoré je predprimárne vzdelávanie povinné**

V zmysle § 59a školského zákona povinné predprimárne vzdelávanie plní dieťa v obci, kde má trvalý pobyt, ak zákonný zástupca nevyberie inú materskú školu.

V zmysle §59 ods.2 školského zákona určuje riaditeľka materskej školy ostatné podmienky prijímania detí. V prípade zvýšeného záujmu o prijatie dieťaťa do Materskej školy, Rovniankova 8, Bratislava sa po prijatí všetkých detí, pre ktoré je predprimárne vzdelávanie povinné, budú prednostne prijímať deti, ktoré budú spĺňať tieto podmienky:

a) súrodenci detí, ktorí budú plniť predprimárne vzdelávanie v materskej škole aj v školskom roku 2024/2025 a zároveň dovŕšili 3 roky do 31. 08. 2024

b) deti  s trvalým pobytom v  mestskej časti Bratislava-Petržalka:

- deti, ktoré dovŕšia vek 4 rokov, od 01. 09. 2024 do 31. 12. 2024,

- deti, ktoré dovŕšia vek 3 roky do 31. 08. 2024,

c) ostatné deti v závislosti od voľnej kapacity, podľa veku:

- deti, ktoré dovŕšia vek 4 rokov, od 01. 09. 2024 do 31. 12. 2024

- deti, ktoré dovŕšia vek 3 roky do 31. 08. 2024.

V zmysle § 59 školského zákona riaditeľka MŠ o prijatí dieťaťa rozhodne do 30.06.2024.

Mgr.Mária Šášiková, riad.MŠ